ກອງປະຊຸມສະພາວິທະຍາສາດ ຄະນະວິຊາປັດຊະຍາ
ສະພາວິທະຍາສາດ ຄະນະວິຊາປັດຊະຍາ ເປັນສະພາວິທະຍາສາດຂັ້ນຄະນະວິຊາໜຶ່ງ ທີ່ໄດ້ຮັບການແຕ່ງຕັ້ງຈາກ ສະພາວິທະຍາສາດ ສະຖາບັນການເມືອງ ແລະ ການປົກຄອງແຫ່ງຊາດ ເຊິ່ງປະກອບມີ ສະມາຊິກສະພາວິທະຍາສາດທັງໝົດ 9 ທ່ານ, ຍິງ 1 ທ່ານ ດັ່ງນັ້ນ ເພື່ອເປັນການສະຫຼຸບຕີລາຄາຜົນຂອງການຈັດຕັ້ງປະຕິບັດແຕ່ປີ 2013-2016 ສະພາວິທະຍາສາດ ຄະນະວິຊາ ປັດຊະຍາ ຈຶ່ງໄດ້ຈັດກອງປະຊຸມຂຶ້ນ ໃນຕອນແລງຂອງ ວັນທີ 10 ສິງຫາ 2016 ພາຍໃຕ້ການເປັນປະທານຂອງ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ.
ຫົວໜ້າ ຄະນະວິຊາ ປັດຊະຍາ ວິທະຍາຄານປ້ອງກັນຊາດ ໄກສອນ ພົມວິຫານ ອຸປະຖຳ ປື້ມຕຳລາ ການຮຽນ-ການສອນ ໃຫ້ ຫໍສະໝຸດ ສມປຊ
ຫົວໜ້າ ຄະນະວິຊາ ປັດຊະຍາ ວິທະຍາຄານປ້ອງກັນຊາດ ໄກສອນ ພົມວິຫານ ອຸປະຖຳ ປື້ມຕຳລາ ການຮຽນ-ການສອນ ໃຫ້ ຫໍສະໝຸດ ສະຖາບັນການເມືອງ ແລະ ການປົກຄອງ ແຫ່ງຊາດ ເພື່ອເປັນການສະໜອງຂໍ້ມູນປື້ມແບບຮຽນໃນຂົງເຂດ ວິຊາ ປັດຊະຍາ ມາກ-ເລນິນ ຈຳນວນ 12 ເຫັ້ຼມ ເຊິ່ງເປັນກຽດກ່າວມອບໂດຍ ທ່ານ ພັອ ສົມພອນ ສີສຸວັນນະ ຫົວໜ້າ ຄະນະວິຊາ ປັດຊະຍາ ວິທະຍາຄານປ້ອງກັນຊາດ ໄກສອນ ພົມວິຫານ ແລະ ເປັນກຽດກ່າວຮັບຂອງ ທ່ານ ປທ ນ. ບຸນມີ ຈຸນລະຈັກ ຄະນະພັກ, ຫົວໜ້າສູນຂໍ້ມູນຂ່າວສານ ການເມືອງ ແລະ ການປົກຄອງ.
ຂ່າວ/ພາບ: ຕາອັອດ ແສນທະວີສຸກ
ພະນັກງານ, ຄູອາຈານ ສມປຊ ເຂົ້າຮ່ວມຮັບຟັງປາຖະກະຖາ ແນວຄິດກ່ຽວກັບໂຄງການກໍ່ສ້າງທາງລົດໄຟ ລາວ-ຈີນ ທີ່ ຄະນະໂຄສະນາອົບຮົມສູນກາງພັກ
ໃນຕອນເຊົ້າຂອງວັນທີ 10 ສິງຫາ 2016 ຢູ່ທີ່ ຄະນະໂຄສະນາອົບຮົມສູນກາງພັກມີພິທີຮັບຟັງປາຖະກະຖາຈາກກະຊວງໂຍທາທິການ ແລະ ຂົນສົ່ງ ໂດຍການບັນຍາຍຂອງ ທ່ານ ລັດຕະນະມະນີ ຄູນນິວົງ ຮອງລັດຖະມົນຕີກະຊວງໂຍທາທິການ ແລະ ຂົນສົ່ງ, ຫົວໜ້າຄະນະປະສານງານ ໂຄງການທາງລົດໄຟ ລາວຈີນ ພ້ອມດ້ວຍພະນັກງານການນຳ, ບັນດາກະຊວງອ້ອມຂ້າງພາຍໃນນະຄອນຫຼວງ ແລະ ໃນນັ້ນ ມີ ພະນັກງານ, ຄູອາຈານ ສມປຊ ຕາງໜ້າເຂົ້າຮ່ວມ 4 ທ່ານ.
ພິທີເປີດຊຸດຝຶກອົບຮົມ ທິດສະດີການເມືອງ-ການປົກຄອງ 45 ວັນ ຊຸດທີ II ຂອງ ກະຊວງໄປສະນີ, ໂທລະຄົມມະນາຄົມ ແລະ ການສື່ສານ
ໃນຕອນເຊົ້າຂອງວັນທີ 8 ສິງຫາ 2016 ກະຊວງໄປສະນີ, ໂທລະຄົມມະນາຄົມ ແລະ ການສື່ສານ ໄດ້ເປີດຊຸດຝຶກອົບຮົມ ທິດສະດີການເມືອງ ແລະ ການປົກຄອງ 45 ວັນ ຊຸດທີ II ໂດຍການເປັນປະທານຂອງ ທ່ານ ທັນສະໄໝ ກົມມະສິດ ກຳມະການສູນກາງພັກ, ເລຂາຄະນະພັກ, ລັດຖະມົນຕີກະຊວງໄປສະນີ, ໂທລະຄົມມະນາຄົມ ແລະ ການສື່ສານ, ມີຄະນະພັກກະຊວງ, ຄະນະໜ່ວຍພັກ ບັນດາກົມ/ທ່ຽບເທົ່າ, ຄະນະພັກຮາກຖານ ບໍລິສັດ ລັດວິສາຫະກິດໄປສະນີ ໂທລະຄົມມະນາຄົມ ແລະ ເປັນກຽດເຂົ້າຮ່ວມຂອງ ທ່ານ ຮສ ສະໝຸດທອງ ສົມພານິດ ຄະນະພັກ, ຮອງຫົວໜ້າ ສມປຊ, ທ່ານ ປທ ຈອມແສງ ສະຫລີພົມ ຫົວໜ້າກົມວິຊາການ.